Tíminn líður hratt og dvöl þeirra í Afríku er senn á enda . Sunnu langar til að vera miklu lengur . En það verður nú líka gott að koma heim og horfa á sjónvarpið og borða venjulegan mat . Hér í þessu þorpi er ekkert sjónvarp . Það er ekki einu sinni rafmagn hérna og fólkið fer bara að sofa þegar dimmir . Á kvöldin eru oft sagðar sögur . Þá sitja allir kringum sögumanninn og hlusta með athygli . Sunna og Pétur hlusta á sögurnar með foreldrum sínum , en þá þarf annað hvort mamma eða pabbi að hvísla að þeim um hvað sagan er . Sunna hefur reyndar lært nokkur orð , en þau eru fá . Hún veit að minnsta kosti að þegar maður heilsar á að segja : Selam !